ગુજરાત સરકારે રોજગારી વધે તેવા આશયે નવા એમએસએમઈ એકમોને પ્રોત્સાહન આપવા ત્રણ વર્ષ સુધી જરૂરી મંજૂરીની કડાકૂટમાંથી મુક્તિ આપતી જાહેરાત ગુરુવારે કરી છે, જોકે બીજી તરફ બેંકો લોન મંજૂર કરતી ન હોવાથી મોટા ભાગના પ્રોજેક્ટ ઘોંચમાં પડી રહ્યા છે, ગુજરાતમાં પ્રધાનમંત્રી રોજગાર સર્જન કાર્યક્રમ (પીએમઈજીપી) અંતર્ગત વર્ષ ૨૦૧૮-૧૯માં ૧૨,૯૩૩ MSMEની અરજી મળી હતી, જોકે તેમાંથી બેંકોએ માંડ ૩,૪૦૩ એટલે કે ૨૬ ટકા જેટલી જ અરજીઓ મંજૂર કરી હતી, એનો મતલબ એ છે કે, ૭૪ ટકા જેટલા કિસ્સામાં બેંકોએ લોન આપવાની ના પાડી હતી.